Document ID: 32001R0024

Κανονισμός (ΕΚ) αριθ. 24/2001 της Επιτροπής
της 5ης Ιανουαρίου 2001
για την τροποποίηση του κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του βοείου κρέατος(1), και ιδίως το άρθρο 29 παράγραφος 2 και το άρθρο 41,
Εκτιμώντας τα ακόλουθα:
(1) Για τη λήψη των στατιστικών στοιχείων σχετικά με την χρησιμοποίηση των διαφόρων δασμολογικών ποσοστώσεων για τις μη προτιμησιακές εισαγωγές, καθώς και για την προέλευση των διαφόρων εισαγομένων προϊόντων, τα άρθρα 6β και 6γ του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος(2), όπως τροποποιήθηκε τελευταία από τον κανονισμό (ΕΚ) αριθ. 1659/2000(3), προβλέπουν ότι κάθε πιστοποιητικό εισαγωγής πρέπει να συνοδεύεται από μια εγγύηση, εάν το ποσό αυτής είναι μεγαλύτερο από 5 ευρώ και ότι η εγγύηση καταπίπτει αν η χώρα καταγωγής δεν αναφέρεται στο πιστοποιητικό εισαγωγής ή στα αποσπάσματά του.
(2) Στο άρθρο 15 παράγραφος 3 του κανονισμού (ΕΚ) αριθ. 1291/2000 της Επιτροπής, της 9ης Ιουνίου 2000, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα(4), ο οποίος αντικαθιστά τον κανονισμό (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα(5), όπως τροποποιήθηκε τελευταία από τον κανονισμό (ΕΚ) αριθ. 1127/1999(6), το μέγιστο ποσό για το οποίο δεν απαιτείται εγγύηση για την χορήγηση πιστοποιητικού αυξήθηκε από 5 σε 60 ευρώ. Στον τομέα του βοείου κρέατος, η εφαρμογή του νέου αυτού ποσού θα έχει ως αποτέλεσμα να μην παραδίδεται στον οργανισμό έκδοσης ένας μη αμελητέος αριθμός πιστοποιητικών εισαγωγής και, επομένως, να μην υπάρχουν στατιστικά στοιχεία σε αυτά τα πιστοποιητικά για τον τομέα αυτόν. Συνεπώς, είναι σκόπιμο να προβλεφθεί παρέκκλιση από την εν λόγω διάταξη διατηρώντας το παλαιό κατώφλιο των 5 ευρώ.
(3) Στο άρθρο 15 παράγραφος 4 του κανονισμού (ΕΚ) αριθ. 1291/2000 το ανώτατο ποσό για το οποίο το κράτος μέλος έχει τη δυνατότητα να μην απαιτεί, υπό ορισμένους όρους, τη σύσταση εγγύησης αυξήθηκε, πράγματι, από 100 σε 500 ευρώ. Επειδή είχε θεσπιστεί η παρέκκλιση από την παλαιά σχετική διάταξη του κανονισμού (ΕΚ) αριθ. 3719/88 με τον κανονισμό (ΕΚ) αριθ. 1445/95 για στατιστικούς λόγους, θα πρέπει να προβλεφθεί παρέκκλιση κατά τον ίδιο τρόπο και απ' αυτή τη νέα διάταξη, καθώς και από το άρθρο 5 του κανονισμού (ΕΟΚ) αριθ. 2220/85 της Επιτροπής, της 22ας Ιουλίου 1985, για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα(7), όπως τροποποιήθηκε τελευταία από τον κανονισμό (ΕΚ) αριθ. 1932/1999(8).
(4) Στο άρθρο 35 παράγραφος 2 τέταρτο εδάφιο του κανονισμού (ΕΚ) αριθ. 1291/2000 το ανώτατο ποσό για το οποίο μια εγγύηση για ένα συγκεκριμένο πιστοποιητικό έπρεπε να αποδεσμεύεται στο ακέραιο από το κράτος μέλος, αυξήθηκε από 5 σε 60 ευρώ. Η διάταξη αυτή εμπεριέχει τον κίνδυνο να μην παραδίδεται ένας ορισμένος αριθμός πιστοποιητικών εισαγωγής ή να μην αναφέρεται σ' έναν ορισμένο αριθμό πιστοποιητικών εισαγωγής η χώρα καταγωγής. Τούτο θα σήμαινε ότι δεν θα ήσαν πλήρη τα στατιστικά στοιχεία σχετικά με τον τομέα του βοείου κρέατος. Ως εκ τούτου, θα πρέπει να προβλεφθεί παρέκκλιση απ' αυτή τη διάταξη διατηρώντας το παλαιό ανώτατο ποσό των 5 ευρώ.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6γ του κανονισμού (ΕΚ) αριθ. 1445/95 αντικαθίσταται από το ακόλουθο κείμενο:
"Άρθρο 6γ
1. Κατά παρέκκλιση του άρθρου 15 παράγραφος 3 του κανονισμού (ΕΚ) αριθ. 1291/2000 της Επιτροπής(9), το συνολικό ποσό για το οποίο δεν απαιτείται εγγύηση για ένα πιστοποιητικό εισαγωγής είναι μικρότερο ή ίσο με 5 ευρώ.
2. Δεν εφαρμόζονται το άρθρο 15 παράγραφος 4 του κανονισμού (ΕΚ) αριθ. 1291/2000 και το άρθρο 5 του κανονισμού (ΕΟΚ) αριθ. 2220/85.
3. Κατά παρέκκλιση του άρθρου 35 παράγραφος 2 τέταρτο εδάφιο του κανονισμού (ΕΚ) αριθ. 1291/2000, το συνολικό ποσό της εγγύησης η οποία θα έπρεπε να καταπίπτει για ένα συγκεκριμένο πιστοποιητικό αποδεσμεύεται στο ακέραιο από το κράτος μέλος αν είναι μικρότερο ή ίσο από 5 ευρώ."
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιανουαρίου 2001.

Labels: 3
17
15